מרדכי בן-חורין

מרדכי (מוטי) בן-חורין (18 באוקטובר 1930 – 23 באוקטובר 2020) היה אדריכל ישראלי.

==ביוגרפיה==
בן-חורין היה דור רביעי בארץ ישראל, נצר למשפחת ראב ובן ללאה ולמהנדס משה בן-חורין (גינזבורג), עמו עבד בשותפות עד לפטירת אביו ב-1972. את לימודי האדריכלות סיים בהצטיינות בטכניון בחיפה בשנת 1956.

בן חורין אחראי לתכנון כמה מהבולטים והמקוריים בבנייני המשרדים ומוסדות הציבור בישראל, ביניהם בית אסיה ומצודת זאב בתל אביב, מגדל המגורים בדיזנגוף סנטר, ומלון לאונרדו פלאזה ירושלים (אז מלון פלאזה). כמו כן תכנן מספר רב של בתים פרטיים בכל הארץ ובמיוחד בסביון. תכנן מספר בתי-ספר, פנימיות וחדרי אוכל במוסדות עליית הנוער ברחבי הארץ.

בשנות ה-80 שימש כ"אדריכל הבית" של נמל התעופה בן-גוריון, והיה אחראי לתכנון אולם הנוסעים הנכנסים, אולם מקבלי הפנים ואולם האח"מים בטרמינל 1 בנתב"ג (הטרמינל "הישן", ששופץ ונפתח מחדש ביוני 2017 לצורך שימוש בטיסות חסך). הוא התפטר, לדבריו, מתכנון טרמינל 3 החדש משום שסבר שהוא "מגלומני ומיותר לחלוטין בשלב הזה". הוא הציע לרשות שדות התעופה פתרון אלטרנטיבי שכלל הרחבת הטרמינל הקיים, אך הצעתו נדחתה. בן חורין המשיך לתכנן עד ימיו האחרונים, אז עסק גם בתכנון מגדל משרדים מעל לבית אסיה אותו תכנן בשנת 1970.

בשנת 2015 הפקיד את ארכיונו בארכיון אדריכלות ישראל.

בן חורין התגורר בסביון. הוא נפטר ב-23 באוקטובר 2020 בגיל 90, כתוצאה מהתקף לב.

==פרויקטים נבחרים==
*בית אסיה, רחוב ויצמן 4, תל אביב, 1970
*בית ז'בוטינסקי (מצודת זאב), רחוב המלך ג'ורג' 36, תל אביב, 1964
*בניין לשכת המס המרכזית (הסתדרות העובדים), רחוב ארלוזורוב, 115 תל אביב, 1964
*מגדל המגורים מעל דיזנגוף סנטר, תל אביב, 1980
*מלון לאונרדו פלאזה ירושלים, רחוב המלך ג'ורג' 38, ירושלים, 1968
*מרכז ספיר, רחוב ירושלים, כפר סבא, 1973
*מרכז תרבות, אמנות, ספורט ולימוד, מאבאטו, דרום אפריקה, 1984
*מבנים בנמל התעופה בן-גוריון:
**אולם הנוסעים הנכנסים, 1980
**אולם לעולים ולאח"מ, 1984
**אולם מקבלי-הפנים, 1985
*מרכזים לילדים עוורים ומוגבלים בפתח תקווה וכפר סבא, 2000
*"בית הדקלים", פינת הרחובות רוטשילד והרב קוק בפתח תקווה, 1960,
*"בית המעלות", רחוב מסקין 15 פ'ת 2011
*בית כנסת בית-הכרם, רחוב בית-הכרם, ירושלים, 1973
*בית כנסת לילדים, "מוסד-עליה" כפר-אברהם, פתח תקווה, 1956
*בית כנסת לילדים, מוסד בן-שמן, 1969
*"מצפה ירושלים" - שכונת קוטג'ים ברמות אלון, ירושלים, 1980
*בית משפחת שמואל ונג (פלאטו-שרון), סביון, 1969
*בית רקנטי, צהלה 1996,
*בית בארינבוים, כפר שמריהו 2008
*בית משפחת שאול אייזנברג, סביון, 1966
*בית הספר לאלקטרוניקה ואולם-ספורט בבית ספר אורט יד לבוביץ, נתניה, 1969-1959

== ראו גם ==
* ערכים על מבנים ואתרים שתכנן מרדכי בן-חורין

==קישורים חיצוניים==
* מיכאל יעקובסון: [http://michaelarch.wordpress.com/2010/01/31/סיבוב-במשרדו-של-אדר-מרדכי-בן-חורין-אלה/ תמונות ממשרדו של בן חורין הכוללים תצלומי פרויקטים ותולדות משפחתו] באתר 'חלון אחורי', 1/2010.
* מיכאל יעקובסון: [http://michaelarch.wordpress.com/2010/03/07/סיבוב-בתי-ספר-04-אורט-יד-לבוביץ-נתניה/ תמונות וסקירה אדריכלית על בית הספר אורט נתניה בתכנונו של בן חורין] באתר 'חלון אחורי', 3/2010.
* מיכאל יעקובסון: [http://www.xnet.co.il/architecture/articles/0,14710,L-3084397,00.html בן חורין מדבר על מגורים בביתו], 26.6.11, Xnet
* מיכאל יעקובסון: [http://www.xnet.co.il/architecture/articles/0,14710,L-3091644,00.html בן חורין מציג את חדר הזכוכית בסביון], 6.12.11, Xnet.
* מיכאל יעקובסון: [http://www.xnet.co.il/architecture/articles/0,14710,L-3087164,00.html בן חורין מציג את אחוזת פלאטו-שרון שתכנן בשנות ה-60], 4.11.11, Xnet.
* מיכאל יעקובסון: [http://www.xnet.co.il/architecture/articles/0,14710,L-3083719,00.html בן חורין נזכר בעבודה הראשונה שתכנן], 7.6.11, Xnet
* מיכאל יעקובסון: [http://michaelarch.wordpress.com/2012/05/14/סיבוב-בבית-הכנסת-של-תיכון-אמית-בפתח-תקו/ בית הכנסת בתיכון אמית כפר אברהם בפתח תקווה], 14.5.12, "חלון אחורי".
* מיכאל יעקובסון: [http://www.xnet.co.il/architecture/articles/0,14710,L-3096389,00.html על דירתו של בן חורין ברובע היהודי], 25.7.12, Xnet
* מיכאל יעקובסון: [http://michaelarch.wordpress.com/2013/06/04/סיבוב-בוילה-שתכנן-בהרצליה-מרדכי-בן-חור/ בית שפילמן בהרצליה (1960)] באתר 'חלון אחורי', 3.6.13
* מיכאל יעקובסון: [http://michaelarch.wordpress.com/2014/03/30/סיבוב-בבית-הכנסת-המרכזי-בשכונת-בית-הכר/ בית הכנסת בשכונת בית הכרם], באתר 'חלון אחורי', 30.3.14
* מיכאל יעקובסון: [http://michaelarch.wordpress.com/2014/06/22/סיבוב-בבניין-ראאב-באוניברסיטת-אריאל-ו/ סקירה על בניין ראאב להנדסה באוניברסיטת אריאל], באתר 'חלון אחורי', 22.6.14
* מיכאל יעקובסון: [https://michaelarch.wordpress.com/2015/06/14/סיבוב-בשלושה-חדרי-אוכל-כפר-סאלד-עמיר-ו/ סקירה אדריכלית והיסטורית על בניין מועדון לחבר קיבוץ שדה נחמיה] באתר 'חלון אחורי', 14 ביוני 2015
* 
* מיכאל יעקובסון: [https://michaelarch.wordpress.com/2016/03/16/סיבוב-בבית-הכנסת-בכפר-הנוער-בן-שמן-בתכנ/ סקירה על בית הכנסת בכפר הנוער בן שמן], באתר 'חלון אחורי', 16 במרץ 2016
* מיכאל יעקובסון: [https://michaelarch.wordpress.com/2016/06/18/סיבוב-במגדל-דיזנגוף-סנטר/ סיבוב במגדל דיזנגוף סנטר], באתר 'חלון אחורי', 18 ביוני 2016
* מיכאל יעקובסון: [https://michaelarch.wordpress.com/2016/07/02/סיבוב-בבית-אסיה/ סיבוב בבית אסיה], באתר 'חלון אחורי', 2 ביולי 2016
* מיכאל יעקובסון: [https://michaelarch.wordpress.com/2016/08/06/סיבוב-בבית-זבוטינסקי-בתכנון-מרדכי-בן-ח/ סיבוב בבית ז'בוטינסקי בתכנון מרדכי בן חורין], באתר 'חלון אחורי', 6 באוגוסט 2016
* מיכאל יעקובסון: [https://michaelarch.wordpress.com/2017/05/13/סיבוב-במקווה-בסביון-בתכנון-מרדכי-בן-חו/ סיבוב במקווה בסביון בתכנון מרדכי בן חורין], באתר 'חלון אחורי', 13 במאי 2017
* 
* מיכאל יעקובסון: [https://michaelarch.wordpress.com/2020/04/11/סיבוב-על-ההצעה-למשכן-הכנסת-של-האדריכלי/ סיבוב על ההצעה למשכן הכנסת של האדריכלים אבא אלחנני ומרדכי בן חורין], באתר 'חלון אחורי', 11 באפריל 2020
* 
* 

== הערות שוליים ==

<gallery>
תמונה:Mesuda.jpg|"מצודת זאב", ת ל אביב
תמונה:מרדכי-בן-חורין53.jpg|מלון פלאזה, ירושלים, 1968
תמונה:Disngof-T.jpg|מגדל דיזנגוף
תמונה:PLATOSHARONHOUSE.jpg|חלל המבואה בבית פלאטו שרון בסביון, שנות השישים
תמונה:IKFARAVRAHAM.jpg|פנים בית הכנסת במוסד עליה (היום תיכון אמית) בפתח תקוה, שנות החמישים
תמונה:raalariel14.jpg|בניין ראאב לפיזיקה באוניברסיטת אריאל
תמונה:benshemen16.JPG|בית כנסת בכפר הנוער בן שמן
תמונה:Synagoug bet hakerem.jpg|בית הכנסת, שכונת בית הכרם בירושלים
תמונה:Beit asia6.JPG|בית אסיה
תמונה:SAPIR.JPG|"בית ספיר", כפר סבא
</gallery>

בן-חורין מרדכי
קטגוריה:בוגרי הטכניון - מכון טכנולוגי לישראל: אדריכלות
קטגוריה:משפחת ראב
קטגוריה:אנשי היישוב ילידי הארץ
קטגוריה:אישים הקבורים בבית הקברות בסביון
קטגוריה:ישראלים שנולדו ב-1930
קטגוריה:ישראלים שנפטרו ב-2020